# BLSZ TÉLI TEREMLABDARÚGÓ TORNA VERSENYKIÍRÁSA 2018/2019

## Verseny célja:

A téli holt idény hasznos eltöltése.

## Verseny rendezője:

MLSZ Budapesti Igazgatósága

**Nevezési díj:** 10.000 Ft / csapat (TAO kedvezmény nélkül 100.000 Ft/csapat)

**Nevezési határidő:** 2018. november 16. (péntek) 12.00 óra

**(Maximum 24 csapat nevezését tudjuk elfogadni!)**

A csapatok nevezésének elfogadásáról a Szervező Bizottság dönt.

**Helyszín:** Budafoki MTE Sportcsarnoka (1222 Budapest, Promontor utca 89/A)

**Bajnokság ideje:** 2018. december 08. (szombat) - Selejtezők

2018. december 09. (vasárnap) - Selejtezők

2018. december 16. (vasárnap) - Selejtezők

2019. január 05. (szombat) - Középdöntő

**Döntő:** 2019. január 06. (vasárnap) - Döntő

**Játéknapok:** szombat, vasárnap

## Részvétel:

A bajnokságban azon egyesületek csapatai indulhatnak, amelyek részt vesznek a BLSZ felnőtt nagypályás bajnokságaiban, valamint akik a BLSZ (MLSZ) által kibocsátott szabályos igazolással, érvényes játékengedéllyel, valamint sportorvosi igazolással rendelkeznek. Az eredeti (nem fénymásolt) versenyengedélynek és sportorvosi kártyának a torna ideje alatt a helyszínen kell lennie!

Minden játékos csak 1 csapatban szerepelhet!

Második csapatok esetén az első csapat keretéhez tartozó játékosok közül maximum két játékos léphet pályára. Az első csapat keretéhez tartozó játékosnak számít, aki a nagypályás őszi szezon során az első csapatában pályára lépett.

Az első mérkőzés előtt le kell adni az erről szóló kimutatást az egyesületnek a torna szervezői felé!

**Díjazás:** serleg, tárgyjutalom, oklevél (minden résztvevő egyesület tárgyjutalomban részesül)

## Lebonyolítás módja:

Csoportokon belül körmérkőzéssel. A csoportokon belüli sorrend 1 napos torna keretében dől el.

A selejtezőkből a középdöntőbe összesen 12 csapat kerül.

A középdöntőből a döntőbe összesen 8 csapat kerül.

A részletes lebonyolítási rendet a nevezők száma alapján a Versenybizottság határozza meg.

## Felhívjuk a csapatok figyelmét a pontos megjelenésre, mert várakozási idő nincs! A labdáról minden csapat maga gondoskodik!

Minden csapat két eltérő színű mezről köteles gondoskodni! **Stoplis cipő használata tilos!! A sípcsont védő használata kötelező!**

## Versenyjegyzőkönyv:

A versenyjegyzőkönyvet minden alkalommal a torna vezetője biztosítja, melyet mindkét csapatnak a mérkőzés megkezdése előtt ki kell tölteni.

## A mérkőzésre kiírt csapat távolmaradása:

Amennyiben a hivatalos kezdési időpontban valamelyik csapat nem jelenik meg, vagy csak olyan létszámban, hogy a mérkőzés nem játszható le, a vétlen csapat 3-0 gólkülönbséggel kapja a mérkőzés 3 pontját.

## Helyezések eldöntése:

A bajnokság helyezési sorrendjét a bajnoki mérkőzéseken szerzett pontok összesítése (összege) határozza meg.

Győzelemért 3 pont

Döntetlenért 1 pont Vereségért 0 pont jár.

## A csapatok között azonos pontszám esetén a sorrendet:

* több győzelem
* gólkülönbség
* több rúgott gól
* az egymás ellen játszott mérkőzések pontkülönbsége
* az egymás ellen játszott mérkőzések gólkülönbsége
* sorsolás dönti el.

Az egyenes kieséses szakaszban, amennyiben a mérkőzés végén döntetlen az eredmény, a továbbjutást büntetőrúgásokkal kell eldönteni. (8 méterről, csapatonként 3-3 db, illetve a továbbjutás eldöntéséig.)

## A mérkőzés halasztása:

## A kiírt mérkőzéseket elhalasztani nem lehet.

## JÁTÉKSZABÁLYOK

## A mérkőzésen a kispályás labdarúgás szabályai érvényesek, az alábbi kiemelésekkel:

## *Játékidő:*

## 2x15 perc futó órával, a két félidő között szünet nincs.

## A döntő mérkőzésein: 2 x20 perc.

## *Játéktér:*

## Mérete: 28x44 m. A kapuk mérete 5x2 m. A játékteret fából készült palánk határolja.

## A palánkról visszapattanó labda játékban marad.

## A kapuk feletti, mögötti hálóról és a lámpákról visszapattanó labdák esetén nem.

## *Csapatlétszám:*

## 5 mezőnyjátékos, 1 kapus. Összesen 12 játékos nevezhető.

## A pályára lépéshez szükséges legkisebb létszám 3+1 fő.

## -Amennyiben a labda a kapuvonalon elhagyja a játékteret, miután azt utoljára támadó játékos érintett, és nem született gól, akkor a labdát kirúgással kell játékba hozni, amelyet kizárólag a kapus végezhet el. Kirúgás esetén a labda akkor van játékban, ha közvetlenül elhagyja a büntetőterületet.

## - A kapus nem dobhat gólt az ellenfél kapujába. Ha a kapus a labdát közvetlenül az ellenfél kapujába dobja, akkor a játék az ellenfél csapat javára megítélt kirúgással folytatódik.

## - A mérkőzésen semmiféle becsúszó mozdulat nem engedélyezett. Amennyiben egy játékos becsúszó mozdulatot tesz, akkor csapata ellen közvetlen szabadrúgást / büntetőrúgást kell ítélni. Kivétel ez alól a saját büntetőterületén belül lévő kapust.

## - Amennyiben a labda a palánk felett elhagyja a játékteret, vagy a játéktér felett a mennyezetet érinti, akkor a labdát az azt utoljára megjátszó csapat ellenfele hozza játékba oldalrúgással.

## - Szabadrúgásoknál, oldalrúgásnál, szögletrúgásnál és kezdőrúgásnál az ellenfél játékosainak legalább öt méterre kell helyezkedniük a labdától.

## - Amennyiben egy játékos második sárga lapot vagy egyből piros lapot kap, a játékost kiállítják és csapata a mérkőzésen a labda legközelebbi játékba hozatalától számított öt percen keresztül emberhátrányban játszik. A kiállított játékos a továbbiakban nem vehet részt a játékban és el kell hagynia a technikai zónát. Öt perc leteltével helyette, a játékvezető engedélyével egy benevezett cserejátékos léphet a játéktérre. A második sárga lap után kiállított játékos egy soron következő teremtorna mérkőzésen nem vehet részt. A piros lappal kiállított játékos játékjoga a fegyelmi tárgyalás időpontjáig felfüggesztésre kerül.

## - A végleg kiállított játékos helyett 5 perc után visszajöhet egy másik játékos. (Ha ez idő alatt gólt kap a csapat, akkor sem egészülhetnek ki.) Figyelembe véve, hogy a minimális létszám 3+1 fő, aminek folyamatosan meg kell lennie a mérkőzés folyamán, ez alól a kiállítás sem kivétel.

## - A mérkőzésen a játékos csere folyamatosan (játék közben is) végrehajtható. A lecserélt játékosnak saját csapata technikai zónája előtt kell elhagynia a játékteret. A becserélendő játékos kizárólag saját technikai zónája előtt léphet be a játéktérre, miután a lecserélendő játékos elhagyta a játékteret.

## - A büntetőrúgást 8 méterről (körív közepe) kell elvégezni, melyet a két kapufától egyenlő távolságra kell kijelölni.

## - A speciális játékszabályokon kívül a nem tisztázott kérdésekben a labdarúgás játékszabályai az irányadóak.

## Óvás:

Óvást 2 példányban a mérkőzés napján kell benyújtani a tornavezetőnek. Az óvás díja 5.000,- Ft, amelyet az óvással egy időben a tornavezetőnek kell megfizetni. Az óvást a helyszínen a torna Szervezési és Versenybizottsága bírálja el.

**Záró rendelkezések**: Jelen versenykiírás 2018. október 27-tól lép hatályba.   
A versenykiírás nem szabályozott kérdéseiben az MLSZ szabályzatai az irányadóak.

**Czakó Tibor sk.**

A torna Szervezési és Versenybizottság

Elnöke

**MLSZ Budapesti Igazgatóság**